b'\n_START_ARTICLE_\nA fost odat\xc4\x83 \xc3\xaen Mexic - Desperado 2\n_START_SECTION_\nRezumat\n_START_PARAGRAPH_\nEl Mariachi (Antonio Banderas) este recrutat de agentul CIA Sheldon Sands (Johnny Depp) pentru a-l ucide pe generalul Emiliano Marquez (Gerardo Vigil), liderul unei for\xc8\x9be de gheril\xc4\x83 care a fost angajat\xc4\x83 de liderul cartelului mexican de trafic de droguri Armando Barillo (Willem Dafoe) pentru a-l asasina pe pre\xc8\x99edintele Mexicului (Pedro Armend\xc3\xa1riz Jr.) \xc8\x99i a r\xc4\x83sturna guvernul. Cu mul\xc8\x9bi ani \xc3\xaen urm\xc4\x83, El Mariachi \xc8\x99i so\xc8\x9bia sa Carolina (Salma Hayek) s-au confruntat cu Marquez \xc3\xaentr-un schimb de focuri \xc8\x99i l-a r\xc4\x83nit pe general; ca represalii, Marquez le-a ucis pe Carolina \xc8\x99i fiica lor \xc3\xaentr-o ambuscad\xc4\x83. \xc3\x8en afar\xc4\x83 de El Mariachi, Sands \xc3\xael convinge pe fostul agent FBI Jorge Ram\xc3\xadrez (Rub\xc3\xa9n Blades) s\xc4\x83 ias\xc4\x83 din retragere \xc8\x99i s\xc4\x83-l ucid\xc4\x83 pe Barillo, care \xc3\xael omor\xc3\xa2se \xc3\xaen trecut pe partenerul s\xc4\x83u Archuleta. \xc3\x8en plus, agenta AFN Ajedrez (Eva Mendes) este desemnat\xc4\x83 de Sands s\xc4\x83-l urm\xc4\x83reasc\xc4\x83 pe Barillo._NEWLINE_\xc3\x8en timp ce monitoriza activit\xc4\x83\xc8\x9bile lui Barillo, Ram\xc3\xadrez \xc3\xael \xc3\xaent\xc3\xa2lne\xc8\x99te pe Billy Chambers (Mickey Rourke), un fugar american care a tr\xc4\x83it sub protec\xc8\x9bia lui Barillo, dar nu mai poate suporta sarcinile oribile pe care a fost obligat s\xc4\x83 le realizeze pentru el. Ramirez \xc3\xael convinge pe Chambers c\xc4\x83 \xc3\xaei va oferi protec\xc8\x9bie \xc3\xaen schimbul aduceri mai aproape de Barillo a unui c\xc3\xa2ine chihuahua cu un microfon ascuns, iar Chambers este de acord s\xc4\x83 fac\xc4\x83 \xc3\xaen\xc8\x9belegerea pred\xc3\xa2ndu-se autorit\xc4\x83\xc8\x9bilor din SUA odat\xc4\x83 ce Barillo a fost prins. Cucuy (Danny Trejo), care a fost angajat ini\xc8\x9bial de Sands pentru a-l supraveghea pe El Mariachi, \xc3\xael tranchilizeaz\xc4\x83 pe El Mariachi \xc8\x99i-l aduce la conacul lui Barillo. Cucuy, cu toate acestea, este imediat ucis de g\xc4\x83rzi \xc3\xaen timp ce El Mariachi scap\xc4\x83 din captivitate \xc8\x99i-\xc8\x99i invit\xc4\x83 prietenii, Lorenzo (Enrique Iglesias) \xc8\x99i Fideo (Marco Leonardi), s\xc4\x83-l ajute \xc3\xaen misiunea sa._NEWLINE_Urm\xc4\x83rindu-l pe Barillo \xc3\xaen afara unui spital, Ram\xc3\xadrez observ\xc4\x83 b\xc4\x83rba\xc8\x9bi \xc3\xaenarma\xc8\x9bi intr\xc3\xa2nd \xc3\xaen cl\xc4\x83dire \xc8\x99i \xc3\xaei urm\xc4\x83re\xc8\x99te. El descoper\xc4\x83 c\xc4\x83 un grup de medici a fost \xc3\xaempu\xc8\x99cat \xc8\x99i Barillo s\xc3\xa2ngera puternic ca urmare a unei reconstruc\xc8\x9bii faciale, dar \xc3\xae\xc8\x99i d\xc4\x83 seama c\xc4\x83 cadavrul de pe masa de operatie este un corp al cuiva care a fost mutilat de adev\xc4\x83ratul Barillo \xc8\x99i de Ajedrez, care se dezv\xc4\x83luie a fi fiica lui Barillo. Sands \xc3\xae\xc8\x99i d\xc4\x83 seama c\xc4\x83 misiunea sa a fost compromis\xc4\x83, dar este prea t\xc3\xa2rziu \xc8\x99iel este capturat de Barillo \xc8\x99i Ajedrez - care \xc3\xaei scot ochii lui \xc3\xaenainte de a-l arunca afar\xc4\x83. \xc3\x8en ciuda orbirii sale, el reu\xc8\x99e\xc8\x99te s\xc4\x83 doboare un uciga\xc8\x99 cu ajutorul unui b\xc4\x83iat cu o biciclet\xc4\x83._NEWLINE_\xc3\x8en timp ce satul s\xc4\x83rb\xc4\x83tore\xc8\x99te Ziua Mor\xc8\x9bilor, Marquez \xc8\x99i armata lui atac\xc4\x83 palatul preziden\xc8\x9bial. Lupt\xc4\x83torii de gheril\xc4\x83, cu toate acestea, se confrunt\xc4\x83 nu doar cu rezisten\xc8\x9ba armatei mexicane, ci \xc8\x99i a s\xc4\x83tenilor \xc8\x99i a echipei lui El Mariachi. Marquez intr\xc4\x83 \xc3\xaen palatul preziden\xc8\x9bial, dar se confrunt\xc4\x83 acolo cu El Mariachi, care-l \xc3\xaempu\xc8\x99c\xc4\x83 \xc3\xaen genunchi \xc3\xaenainte de a-l ucide cu o \xc3\xaempu\xc8\x99c\xc4\x83tur\xc4\x83 \xc3\xaen cap. Ram\xc3\xadrez, care a fost eliberat din captivitate de Chambers, se confrunt\xc4\x83 cu Barillo. Dup\xc4\x83 ce Barillo \xc3\xael \xc3\xaempu\xc8\x99c\xc4\x83 pe Chambers, Ramirez \xc8\x99i El Mariachi \xc3\xael ucid pe liderul trafican\xc8\x9bilor de droguri. Sands reu\xc8\x99e\xc8\x99te s\xc4\x83 o \xc3\xaempu\xc8\x99te mortal pe sadica Ajedrez \xc3\xaen exteriorul palatului preziden\xc8\x9bial. \xc3\x8en cele din urm\xc4\x83, Lorenzo \xc8\x99i Fideo pleac\xc4\x83 pe jos cu prada pe care Barillo o folosise pentru a-l pl\xc4\x83ti pe Marquez \xc8\x99i-l escorteaz\xc4\x83 pe pre\xc8\x99edinte \xc3\xaen siguran\xc8\x9b\xc4\x83. Ram\xc3\xadrez pleac\xc4\x83 dup\xc4\x83 ce \xc8\x99i-a \xc3\xaendeplinit misiunea. El Mariachi d\xc4\x83 o parte din prada lui celor din satul s\xc4\x83u, \xc3\xaenainte de a pleca pe jos \xc3\xaen apus de soare \xc3\xaen timp ce Sands \xc3\xae\xc8\x99i \xc3\xaencepe o nou\xc4\x83 via\xc8\x9b\xc4\x83 ca orb.\n_START_SECTION_\nColoan\xc4\x83 sonor\xc4\x83\n_START_PARAGRAPH_\nColoana sonor\xc4\x83 a filmului A fost odat\xc4\x83 \xc3\xaen Mexic - Desperado 2 con\xc8\x9bine melodii compuse de regizorul Robert Rodriguez \xc8\x99i interpretate de un grup de muzicieni reuni\xc8\x9bi \xc3\xaen mod special pentru a \xc3\xaenregistra melodiile de pe coloana sonor\xc4\x83. Melodiile interpretate de grup includ "Malague\xc3\xb1a", cu interpretarea la chitar\xc4\x83 de Brian Setzer \xc8\x99i "Siente Mi Amor", \xc3\xaen interpretarea vocal\xc4\x83 a Salmei Hayek. Melodia nr. 9, "Sands\' Theme", \xc3\xaei este atribuit\xc4\x83 lui "Tonto\'s Giant Nuts", dar a fost, de fapt, scris\xc4\x83 de Johnny Depp (care a inventat numele "Tonto\'s Giant Nuts" ca o glum\xc4\x83. Nu este numele trupei sale, cum s-a crezut \xc3\xaen mod obi\xc8\x99nuit). La comentariul regizorului de pe DVD, Robert Rodriguez afirm\xc4\x83 c\xc4\x83 el i-a cerut fiec\xc4\x83ruia dintre actorii principali s\xc4\x83-i dea patru sau opt note a unei melodii pentru personajul lor, dar Johnny Depp s-a prezentat cu piesa \xc3\xaentreag\xc4\x83._NEWLINE_Melodiile suplimentare includ "Pistolero" a lui Juno Reactor, "Me Gustas T\xc3\xba" a lui Manu Chao \xc8\x99i "Cuka Rocka" a propriei forma\xc8\x9bii a lui Rodriguez, Chingon.\n_START_SECTION_\nRecep\xc8\x9bie\n_START_PARAGRAPH_\nA fost odat\xc4\x83 \xc3\xaen Mexic - Desperado 2 a fost lansat la 12 septembrie 2003 \xc3\xaen 3.282 cinematografe aduc\xc3\xa2nd \xc3\xaen primul week-end \xc3\xaencas\xc4\x83ri de 23,4 milioane $. \xc3\x8encas\xc4\x83rile sale au fost de 56,4 milioane $ \xc3\xaen America de Nord \xc8\x99i 41,8 milioane $ \xc3\xaen restul lumii f\xc4\x83c\xc3\xa2nd ca \xc3\xaencas\xc4\x83rile totale s\xc4\x83 se ridice la suma de 98,2 milioane $, mult superioar\xc4\x83 bugetului de 29 milioane $._NEWLINE_Filmul a beneficiat de o recep\xc8\x9bie, \xc3\xaen general, pozitiv\xc4\x83, cu un rating de 68% pe Rotten Tomatoes \xc8\x99i un metascor de 56 pe Metacritic. Criticul de film Roger Ebert de la Chicago Sun-Times i-a dat filmului trei stele din patru \xc8\x99i a scris: "Ca \xc8\x99i filmul lui Leone, epicul Rodriguez este mai interesat \xc3\xaen acest moment de scene mari, de surprize \xc8\x99i r\xc4\x83sturn\xc4\x83ri ironice \xc8\x99i instantanee apropiate de chipuri transpirate, dec\xc3\xa2t de o poveste coerent\xc4\x83". A.O. Scott, \xc3\xaen recenzia sa pentru New York Times, a scris: "Dar \xc3\xaen final, montajul \xc3\xaentrerupt \xc8\x99i schemele \xc3\xaen culori vibrante \xc3\xaencep s\xc4\x83 creasc\xc4\x83 \xc3\xaen mod obositor, iar dl. Rodriguez, plictisit de trucurile proprii \xc8\x99i complet lipsit de idei, r\xc4\x83spunde prin \xc3\xaempingerea violen\xc8\x9bei c\xc4\x83tre extreme grote\xc8\x99ti inutile". \xc3\x8en recenzia sa pentru USA Today, Claudia Puig a scris: "\xc3\x8en Mexic, Rodriguez a modelat o fantezie cuceritoare, care aduce un omagiu westernurilor spaghetti precum The Good, the Bad and the Ugly al lui Sergio Leone. O mare cantitate de s\xc3\xa2nge este v\xc4\x83rsat, o mul\xc8\x9bime de artilerie puternic\xc4\x83 este tras\xc4\x83, iar secven\xc8\x9bele de ac\xc8\x9biune prev\xc4\x83d accidente auto uimitoare \xc8\x99i explozii de foc". Entertainment Weekly a dat filmului un rating "B" \xc8\x99i a l\xc4\x83udat interpretarea lui Johnny Depp.'